एक भी स्कूल नही होगा बंद और न ही मध्यान्ह भोजन होगा प्रभावित । ये बातें मंगलवार को कलेक्टर नरेन्द्र कुमार दुग्गा ने समय सीमा की बैठक में कही। उन्होंने कहा कि शिक्षक पंचायत और नगरीय निकाय संवर्ग के कर्मचारियों की अनिश्चितकालीन हड़ताल की अवधि में कोरिया जिले में एक भी स्कूल बंद नहीं होगा और न ही बच्चों की पढाई और मध्यान्ह भोजन प्रभावित होगा। इस के लिए जिले मे साक्षर भारत कार्यक्रम के अंतर्गत 948 प्रेरकों, 249 विद्या मितान, 113 छात्रावास आश्रम शालाओं के अधीक्षकों और शासकीय आसकीय शिक्षा महाविद्यालयों और जिला शिक्षा और प्रशिक्षण संस्थाओं के प्रशिक्षणार्थी तथा कलेक्टर के अनुरोध पर सेवानिवृत्त शिक्षक जिम्मेदारी संभालेंगे। कलेक्टर दुग्गा ने कहा है कि कोई भी स्कूल का संचालन बंद होने पर विकासखंड शिक्षा अधिकारी और बी.आर.सी. जिम्मेदार होंगे।